CELEX: 62017CA0578
Language: sl
Date: 2019-03-27 00:00:00
Title: Zadeva C-578/17: Sodba Sodišča (četrti senat) z dne 27. marca 2019 (predlog za sprejetje predhodne odločbe Korkein hallinto-oikeus – Finska) – postopku, ki ga je sprožila Oy Hartwall Ab (Predhodno odločanje — Približevanje zakonodaj — Znamke — Direktiva 2008/95/ES — Člen 2 in člen 3(1)(b) — Zavrnitev registracije ali neveljavnost — In concreto presoja razlikovalnega učinka — Opredelitev znamke — Vpliv — Barvna znamka ali figurativna znamka — Grafični prikaz znamke, ki je predstavljena kot figurativna znamka — Pogoji za registracijo — Grafični prikaz, ki ni dovolj jasen in natančen)

3.6.2019   
            
            
               SL
            
            
               Uradni list Evropske unije
            
            
               C 187/20
            
         
      Sodba Sodišča (četrti senat) z dne 27. marca 2019 (predlog za sprejetje predhodne odločbe Korkein hallinto-oikeus – Finska) – postopku, ki ga je sprožila Oy Hartwall Ab
      (Zadeva C-578/17) (1)
      
      (Predhodno odločanje - Približevanje zakonodaj - Znamke - Direktiva 2008/95/ES - Člen 2 in člen 3(1)(b) - Zavrnitev registracije ali neveljavnost - In concreto presoja razlikovalnega učinka - Opredelitev znamke - Vpliv - Barvna znamka ali figurativna znamka - Grafični prikaz znamke, ki je predstavljena kot figurativna znamka - Pogoji za registracijo - Grafični prikaz, ki ni dovolj jasen in natančen)
      (2019/C 187/22)
      Jezik postopka: finščina
      
         Predložitveno sodišče
      
      Korkein hallinto-oikeus
      
         Stranki v postopku v glavni stvari
      
      Oy Hartwall Ab
      
         ob udeležbi: Patentti- ja rekisterihallitus
      
         Izrek
      
      
                  1.
               
               
                  Člen 2 in člen 3(1)(b) Direktive 2008/95/ES Evropskega parlamenta in Sveta z dne 22. oktobra 2008 o približevanju zakonodaje držav članic v zvezi z blagovnimi znamkami je treba razlagati tako, da je opredelitev znaka kot „barvne znamke“ ali „figurativne znamke“, ki jo ob registraciji poda predlagatelj, eden od upoštevnih elementov za določitev, ali je lahko ta znak znamka v smislu člena 2 te direktive in, po potrebi, ali ima ta znamka razlikovalni učinek v smislu člena 3(1)(b) navedene direktive, kar pa organa, ki je pristojen za znamke, ne odvezuje od obveznosti, da opravi in concreto in celovito presojo razlikovalnega učinka zadevne znamke, kar pomeni, da ta organ registracije znaka kot znamke ne more zavrniti samo zato, ker ta znak zaradi svoje uporabe v zvezi s proizvodi in storitvami, za katere se zahteva varstvo, ni pridobil razlikovalnega učinka.
               
            
                  2.
               
               
                  Člen 2 Direktive 2008/95 je treba razlagati tako, da v okoliščinah, kakršne so te v postopku v glavni stvari, zaradi nasprotja v zahtevi za registracijo nasprotuje registraciji znaka kot znamke, kar mora preveriti predložitveno sodišče.
               
            
         (1)  UL C 412, 4.12.2017.